
Šta mora poduzeti čovjek koji se razboli na dan Arefata, pa ne boravi na Mini, ne baci kamenčiće i ne obavi hadžski tavaf?


* 
* 
* 
* 
* 
* 
* 

 
Šta mora poduzeti čovjek koji se razboli na dan Arefata?

Ako se radi o čovjeku koji se na dan Arefata razbolio u toj mjeri da ne može obaviti hadžske obrede, a prilikom stupanja u ihram postavio je uvjet: “Ako me nešto spriječi u obavljanju obreda, od ihramskih ograničenja na tom se mjestu oslobađam!”, oslobodit će se ihramskih zabrana bez ikakvih sankcija. (Ukoliko se tu radi o obaveznom hadžu, obavit će hadž sljedeće godine.) A akoli nije izrekao taj uvjet, onda će se, prema utemeljenijem mišljenju, osloboditi ihramskih ograničenja i zaklati ***[kurban](https://pitajucene.com/search/kurban/questions/ "Pretraži pitanja o kurbanu")***, na osnovi Božijih riječi: “Hadž i umru radi Allaha upotpunite! A ako budete spriječeni, onda kurbane koji vam se nađu pri ruci zakoljite…” (el-Bekara, 196), koje se odnose na situaciju u kojoj je čovjek spriječen od neprijatelja i na sve druge situacije.


Međutim, ukoliko se čovjek razbolio na dan Arefata, ali je boravio na njemu i noćio na Muzdelifi, a nije boravio na Mini te nije obavio obredno bacanje kamenčića na džemretima, njegov je hadž ispravan, ne mora ga ponovo obaviti. U tom se slučaju mora iskupiti koljući dva kurbana, jer je izostavio dva vadžiba: boravak na Mini i bacanje kamenčića na džemretima. A hadžski tavaf obavit će nakon što mu Allah, dželle šanuhu, dā izlječenje. U vezi s ovim tavafom, preteže stav onih učenjaka koji kažu da se on može obaviti do isteka mjeseca zulhidže, a ako se radi o opravdanom razlogu, može se odložiti i više od toga.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


